251.04 REGOLI DWAR IL-MIDALJA GĦALL-ĦAMSA U SEBGĦIN ANNIVERSARJU MIR-RE-INTRODUZZJONI TA’ GVERN RESPONSABBLI F’MALTA L-AVVIŻ LEGALI 89 ta’ l-1996. L-AVVIŻ LEGALI 89 ta’ l-1996. 1. Titolu. It-titolu ta’ dawn ir-regoli hu Regoli dwar il-Midalja għall-Ħamsa u Sebgbin Anniversarju mir-Re-introduzzjoni ta’ Gvern Responsabbli f’Malta. 2. (1) Għandha tinħareġ midalja li tkun magħrufa bħala "il-Midalja għall-Ħamsa u Sebgħin Anniversarju mir-Re-introduzzjoni ta’ Gvern Responsabbli f’Malta" (hawn aktar ’il quddiem f’dawn ir-regoli msejħa "il-Midalja") li għandha tingħata skond dawn ir-regoli. (2) L-għoti tal-Midalja jkun b’effett mis-7 ta’ Ġunju, 1996. 3. Insinja. (1) Il-Midalja għandha tkun f’għamla tonda, tal-fidda u ta’ djametru ta’ 36 mm, turi fil-faċċa ta rappreżentazzjoni ta’ l-Arma ta’ Malta u fuq wara s-sena "1921" fiċ-ċentrum dawra b’girlanda weraq tal-balluta marbuta minn fuq u minn isfel kif ukoll fin-nofs taż-żewġ naħiet u dan kollu mdawwar bil-kliem "RE-INTRODUZZJONI TA’ GVERN RESPONSABBLI * IL-ĦAMSA U SEBGĦIN ANNIVERSARJU *1996* "kolloxibbuzzat; kollox imdendel minn virga li jkollha ibbuzzat fergħa taż-żebbuġ u werqa tal-palm magħqudin fiċ-ċentru. (2) Isem min jirċievi l-Midalja għandu jitnaqqax fuq xifer il-Midalja. (3) Il-Midalja tiddendel minn żigarella wies għa 32 mm ta’ kulur aħdar b’żewġ strixxi dojoq vertikali fin-nofs, abjad u aħmar, kull wieħed 3mm wiesgħa; kollox b’effett moire. (4) F’okkażjonijiet xierqa tista’ tintlibes miniature ta’ l-insinja, li jkollha l-kejl a pprossimattiv ta’ 18 mm f’djametru, b’żigarella wiesgħa 16 mm. 4. Għotja. Il-Midalja tingħata lil kull min kien ħaj fis-7 ta’ Ġunju, 1996 u li f’xi żmien mill-1 ta’ Novembru, 1921 kien, jew ikun, membru tas-Senat, ta’ l-Assemblea Leġislattiva jew tal-Kamra tad-Deputati: Iżda kull min fis-7 ta’ Ġunju, 1996 ikun Membru tal-Kamra tad-Deputati għandu jiġi bissi ppreżentat bil-Midaljaġaladarba jtemm milli jibqa’ Membru. 5. Preżentazzjoni. (1) Il-Midalja tiġi preżentata- (a) mill-President ta’ Malta; jew (b) minn Kummissarju Għoli jew Ambaxxaturhekk awtorizzati li jagħmlu l-preżentazzjoni f’isem il-President; jew (ċ) minn persuna oħra li tiġi inkarigata mill-President fuq il-parir tal-Prim Ministru li tagħti l-Midalja f’isem il-President. (2) Meta l-Midalji jiġu preżentati mill-President, hu għandu jindirizza lil min jirċevihom b’dan il-mod: " F’isem il-Gvern u l-poplu, nagħtik il-Midalja Nazzjonali li Tikkommemora l-Ħamsa u Sebgħin Anniversarju mir-Re-introduzzjoni ta’ Gvern Responsabbli fl-1921". (3) Ir-rappreżentant tal-President għandu jindirizza lil min jirċievi I-midalja b’dan il-mod: "F’isem il-President ta’ Malta, u f’isem il-Gvern u l-Poplu ta’ Malta, nagħtik il-Midalja Nazzjonali li Tikkommemora l-Ħamsa u Sebgħin Anniversarju mir-Re-introduzzjoni ta’ Gvern Responsabbli fl-1921.". 6. Ir-revoka ta’ l-għoti tal-Midalja għandu jiġi regolat bid-disposizzjonijiet tar-regola 17 tar-Regoli dwar Unuri, Għotjiet u Dekorazzjonijiet u ta’ l-artikoli 23 u 24 ta’ l-Att dwar Ġiehir-Repubblika.